
27.01.2016

Riaditeľstvám 
SŠ, DM, ZUŠ, CVČ v Košickom kraji



[bookmark: _GoBack]Vec: Organizačné pokyny 63. ročníka krajského kola súťaže Európa v škole



	Vážená pani riaditeľka, vážený pán riaditeľ,
posielame Vám organizačné pokyny týkajúce sa Krajského kola projektu/súťaže Európa v škole, ktorého koordináciou bolo naše Centrum voľného času - Regionálne centrum mládeže poverené Okresným školským úradom v Košiciach. 

 Medzinárodný projekt je organizovaný v Európe od roku 1953 pod záštitou : 
· Rady Európy 
· Európskeho parlamentu 
· Európskej komisie 
· Ministerstva školstva, vedy, výskumu a športu Slovenskej republiky 

Motto 63. ročníka projektu/súťaže EURÓPA V ŠKOLE v školskom roku 2015 – 2016
ŽIŤ SPOLOČNE V MIERI
Motto 63. ročníka medzinárodného projektu EURÓPA V ŠKOLE sa viaže k Európskemu roku
boja proti násiliu páchanému na ženách, ktorý vyhlásila pre rok 2016 Európska Únia.


Témy pre kategóriu IV:

"Ženy držia polovicu oblohy" ( čínske príslovie ) 
Na celom svete ženy pracujú rovnako ako muži, ale zarábajú výrazne menej a vlastnia menej majetku. Aj v Európe ženy zarábajú menej ako muži. Navrhnite riešenie tohto problému počnúc napr. obhajobou rovnakých práv žien v Európe . 
Multimediálne práce Kód 341 , Písomné práce Kód 241 , Umelecké práce 4 Kód 141

My sme Európa! 
Pojem "európsky" pozostáva z imaginárneho množstva geografických, historických a kultúrnych aspektov v živote každého z nás. My všetci spolu svojim konaním vytvárame európsku identitu a usilujeme sa o udržanie mieru na našom kontinente a v celom svete. Máte aj vy osobne pocit, že ste Európanmi? 
Multimediálne práce Kód 342 , Písomné práce Kód 242,  Umelecké práce Kód 142.

Násilie v každodennom živote 
Dievčatá a ženy, majú často skúsenosti najmä z domáceho násilia, ale niekedy aj z násilia   v práci, na verejnosti či na internete. Fyzické, sexuálne a psychické násilie sú závažnými formami porušovania ľudských práv. Je na čase, aby sme my, ale aj vlády našich krajín prijali opatrenia proti týmto formám násilia! Upozorňujme na tieto otázky.
Multimediálne práce Kód 343 , Písomné práce Kód 343 , Umelecké práce Kód 143 
Špeciálna téma pre všetky vekové kategórie:

“A little peace...” ( Trochu mieru ... ) 
... tak znie refrén piesne, ktorou speváčka Nicole (Nemecká spolková republika) zvíťazila na Eurovision Song Entry Contest ešte v roku 1982. (pozri https://www.youtube.com/watch?v=GGaXOdJ9kE4). Táto pieseň sa stala akousi neoficiálnou mierovou piesňou. Od tej doby sa však v Európe veľa zmenilo. Ako by mala znieť moderná mierová pieseň? Napíšte text piesne a nahrajte ju. Môžete si zvoliť hudobný štýl a jazyk textov. 
Metódy: Napíšte text piesne, (ak bude v materinskom, či inom cudzom jazyku – pripojte preklad do angličtiny), nahrajte ju. Mala by to byť pôvodná skladba, nie cover verzia existujúcej pop skladby. Navrhnite aj dizajn obalu na CD. Súťažnú tému označte kódom podľa veku: S1, S2, S3, S4.

Krajské kolo sa bude konať 8.3.2016 v priestoroch Centra voľného času.
Termín odovzdania súťažných prác: do 29.2.2016 (rozhoduje dátum poštovej pečiatky), práce odoslané po tomto termíne nebudú porotou akceptované.
/V propozíciách na stránke Iuventy je uvedený termín 15.2., ale vzhľadom na minuloročné skúsenosti termín uzávierky prijímania prác posúvame cca 1 týždeň./

Bližšie informácie o súťaži a prihlasovací formulár nájdete aj na:
https://www.iuventa.sk/sk/Olympiady/Olympiady-a-sutaze/EvS.alej 



Naše centrum je koordinátorom len pre kategóriu IV (16 – 21 rokov), akceptujeme však aj práce mladších žiakov, ak sú žiakmi 1. ročníka SŠ.



Súťažné práce s priloženou prihláškou (nenaliepajte) posielajte poštou na adresu:
Centrum voľného času, Strojárenská 3, 04001 Košice

Kontaktná osoba: 
Ľubica Oberučová, Mgr., mail: oberucovalubica@gmail.com, lubica.oberucova@rcm.sk 
Tel: 055 6223820, resp. 0908954684 (súkromné číslo)







_________________
Ing. Erika Munková
      riaditeľka CVČ    

